ai4bharat/Pralekha huggingface dataset:
স্বরাষ্ট্র মন্ত্রক
শ্রী অমিত শাহ কেন্দ্রীয় স্বরাষ্ট্র মন্ত্রীর দায়িত্ব গ্রহণ করলেন
শ্রী জি কিষাণ রেড্ডি এবং শ্রী নিত্যানন্দ রাইও স্বরাষ্ট্র প্রতিমন্ত্রীর দায়িত্ব গ্রহণ করলেন
নয়াদিল্লি, ১ জুন ২০১৯
শ্রী অমিত শাহ, কেন্দ্রীয় স্বরাষ্ট্র মন্ত্রী হিসেবে ১ জুন তাঁর দায়িত্ব গ্রহণ করলেন। নর্থ ব্লকে তাঁর দপ্তরে কেন্দ্রীয় স্বরাষ্ট্র সচিব শ্রী রাজীব গৌবা এবং ইনটেলিজেন্স ব্যুরোর নির্দেশক শ্রী রাজীব জৈন স্বাগত জানান।
দপ্তরের নতুন দুই প্রতিমন্ত্রী শ্রী জি কিষাণ রেড্ডি এবং শ্রী নিত্যানন্দ রাইও সেই সময় উপস্থিত ছিলেন। তারাও তাঁদের দায়িত্ব ১ জুনই গ্রহণ করেছেন।
সপ্তদশ লোকসভা নির্বাচনে শ্রী অমিত শাহ গান্ধীনগর লোকসভা কেন্দ্র থেকে জয়ী হয়েছেন। তিনি এর আগে রাজ্যসভার সদস্য, গুজরাট মন্ত্রিসভার এবং বিধানসভার সদস্য ছিলেন। কৃষিকাজের পাশাপাশি তিনি রাজনৈতিক ও সামাজিক কর্মী হিসেবে পরিচিত ছিলেন।
শ্রীমতি কুসুমবেন এবং শ্রী অনিলচন্দ্র শাহর পুত্র অমিত শাহ ১৯৬৪ সালে মুম্বাইএ জন্মগ্রহণ করেন। তিনি আহমেদাবাদ বিশ্ববিদ্যালয় থেকে বিজ্ঞান বিভাগে স্নাতক ডিগ্রী পান।
১৯৯৭ থেকে ২০১৭ পর্যন্ত তিনি গুজরাট বিধানসভার সদস্য ছিলেন। সেই সময় গুজরাটের স্বরাষ্ট্র, আইন, পরিবহণ সহ নানা গুরুত্বপূর্ণ দপ্তর তিনি সামলেছেন। ২০১৭ সালে তিনি রাজ্যসভার সাংসদ নির্বাচিত হন। গুজরাট রাজ্য অর্থ নিগমের চেয়ারম্যান ছাড়াও শ্রী শাহ্ সেন্ট্রাল বোর্ড অফ ক্রিকেট অ্যাসোসিয়েশন এবং গুজরাট স্টেট ক্রিকেট অ্যাসোসিয়েশনের চেয়ারম্যানের দায়িত্ব পালন করেছেন। ২০১৬ সাল থেকে তিনি শ্রী সোমনাথ মন্দির ট্রাসটের একজন সদস্যও।
SSS/CB
(Visitor Counter : 37
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৭২ কোটি ৪ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১১ কোটি ১৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৯ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৭২ কোটি ৪ লক্ষ ৯২ হাজার ৯৭০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ১৭ লক্ষ ১০ হাজার ৭৩১টি টিকার ডোজ হাতে রয়েছে।
CG/BD/DM/
(Visitor Counter : 114
প্রধানমন্ত্রীরদপ্তর
এশিয়ান গেমস-এ মহিলাদের শ্যুটিং বিভাগে  স্বর্ণ পদক জয়ী সিফট কউর সামরাকে অভিনন্দন জানালেন প্রধানমন্ত্রী
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ মহিলাদের শ্যুটিং বিভাগে  স্বর্ণ পদক জয়ী সিফট কউর সামরাকে অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় প্রধানমন্ত্রী বলেছেন :
“মহিলাদের শ্যুটিং বিভাগে  দেশকে স্বর্ণ পদক এনে দিয়ে এক ইতিহাস রচনা করেছেন সিফট কউর সামরা। এজন্য তিনি অভিনন্দনযোগ্য। শুধু তাই নয়, এক বিশেষ রেকর্ড স্থাপনের মাধ্যমে তিনি এক আনন্দময় পরিস্থিতিও গড়ে তুলেছেন। প্রতিটি ভারতবাসীর কাছে তিনি এক বিশেষ প্রেরণাস্বরূপ। ভবিষ্যতে তাঁর সাফল্যের জন্যও আমি তাঁকে শুভেচ্ছা জানাই।”
(PG/SKD/DM
অসামরিকবিমানপরিবহণমন্ত্রক
কোভিড-১৯ লকডাউন চলাকালীন লাইফলাইন উড়ানের অধীনে ৪৫২টি বিমান চলাচল করেছে
নতুন দিল্লি, ৫ মে, ২০২০
এয়ার ইন্ডিয়া, অ্যালায়েন্স এয়ার, আইএএফ এবং বেসরকারী বিমানসংস্থা লাইফলাইন উড়ানের অধীনে ৪৫২টি বিমান চলাচল করেছে। এর মধ্যে এয়ার ইন্ডিয়া এবং অ্যালায়েন্স এয়ারের ২৭২টি বিমান রয়েছে। আজ পর্যন্ত প্রায় ৮২৪.৪৪ টন পণ্য পরিবহন করা হয়েছে। লাইফলাইন উড়ানের বিমানগুলি এপর্যন্ত ৪,৪১,৫৬৪ কিলোমিটারের বেশি পথ পাড়ি দিয়েছে। উল্লেখ্য কোভিড ১৯-এর বিরুদ্ধে ভারতের লড়াইকে জোরদার করার জন্য দেশের প্রত্যন্ত অঞ্চলে প্রয়োজনীয় চিকিৎসা সরঞ্জাম পৌঁছে দেবার লক্ষ্যে অসামরিক বিমান চলাচল মন্ত্রকের উদ্যোগে "লাইফলাইন উড়ান" বিমানগুলি চলাচল করছে।
পবন হান্স লিমিটেড সহ হেলিকপ্টার পরিষেবা জম্মু কাশ্মীর, লাদাখ, দ্বীপপুঞ্জ এবং উত্তর-পূর্ব অঞ্চলে জরুরী চিকিৎসা সরঞ্জাম এবং রোগীদের পরিবহনে সহায়তা করছে। গত ৪ মে, ২০২০ পর্যন্ত পবন হান্স ৭,৭২৯ কিলোমিটার দূরত্ব অতিক্রম করে ২,২৭ টন পণ্য পরিবহন করেছে।
উত্তর পূর্ব অঞ্চল, দ্বীপাঞ্চল এবং পার্বত্য রাজ্যগুলিতে বিশেষ দৃষ্টি দেওয়া হয়েছে।
এয়ার ইন্ডিয়া এবং আইএএফ প্রাথমিকভাবে জম্মু কাশ্মীর, লাদাখ, উত্তর-পূর্ব এবং অন্যান্য দ্বীপ অঞ্চলের জন্য পণ্য পরিবহনের কাজ শুরু করে।
অন্তর্দেশীয় পরিবহণ সংস্থা স্পাইসজেট, ব্লু ডার্ট, ইন্ডিগো এবং ভিস্তারা বাণিজ্যিক ভিত্তিতে পণ্যবাহী বিমান পরিবহন করেছে। স্পাইসজেট ২৪ শে মার্চ থেকে ৪ মে ২০২০ -র মধ্যে ৭৯৬ টি বিমানে ১৩,৬১,১৪১ কিমি দূরত্ব অতিক্রম করে ৫,৮১৭ টন পণ্য পরিবহন করেছে। এর মধ্যে ২৯০ টি আন্তর্জাতিক উড়ান ছিল। ব্লু ডার্ট, ২৫ মার্চ থেকে ৪ মে ২০২০ পর্যন্ত ২৬৬ টি বিমানে ২, ৯৪, ৯২৮ কিমি দূরত্ব অতিক্রম করে ৪,৫২২ টন পণ্য সরবরাহ করেছে। এর মধ্যে ১৩ টি আন্তর্জাতিক উড়ান ছিল। ইন্ডিগো, ৩ এপ্রিল থেকে ৪ মে ২০২০ পর্যন্ত ৯০, টি বিমানে, ১,৫০, ৮০৩ কিলোমিটার দূরত্ব অতিক্রম করে প্রায় ৪৪৪ টন পণ্য পরিবহন করেছে। এর মধ্যে ৩৪টি আন্তর্জাতিক বিমান রয়েছে। সরকারের জন্য বিনামূল্যে চিকিৎসা সরঞ্জাম পরিবহনের বিষয়টি ও এই পরিবহনে অন্তর্ভুক্ত। ভিস্তারা ১৯ এপ্রিল থেকে ৪ মে ২০২০- র মধ্যে ২২ টি বিমানে, ৩০,৬১৪ কিলোমিটার পথ পাড়ি দিয়ে প্রায় ১৪৪ টন পণ্য পরিবহন করেছে।
ওষুধ, চিকিৎসা সরঞ্জাম এবং কোভিড-১৯ ত্রাণ সামগ্রী পরিবহনের জন্য পূর্ব এশিয়ার সাথে একটি কার্গো এয়ার ব্রিজ স্থাপন করা হয়। এয়ার ইন্ডিয়া ৯৫৬ টন চিকিৎসা সরঞ্জাম পরিবহন করে।
এছাড়াও, ব্লু ডার্ট এপ্রিলের ১৪ তারিখ থেকে ৪ মে পর্যন্ত গুয়াংঝাউ এবং সাংহাই থেকে প্রায় ১১৪ টন এবং হংকং থেকে ২৪ টন চিকিৎসা সরঞ্জাম পরিবহন করেছ। স্পাইসজেট ৪ মে, ২০২০ পর্যন্ত সাংহাই ও গুয়াংঝাউ থেকে ২০৪ টন ও হংকং ও সিঙ্গাপুর থেকে ওই একই সময়ের মধ্যে ১৬ টন চিকিৎসা সরঞ্জাম সরবরাহ করেছে।
(CG/TG
সামাজিকন্যায়ওক্ষমতায়নমন্ত্রক
বয়স্ক মানুষদের সুরক্ষা প্রদানে ব্যবস্হা গ্রহণ
নয়াদিল্লি, ০২ জুলাই, ২০১৯
২০১১-র জনগণনা অনুযায়ী দেশের মোট জনসংখ্যার ৮.৫৭ শতাংশ বয়স্ক নাগরিক। ২০২৬ সাল নাগাদ বয়স্ক নাগরিকের হার বেড়ে হবে ১২.৪ শতাংশে।
বয়স্ক মানুষদের সুরক্ষা এবং দেখভালের প্রয়োজনে কেন্দ্রীয় সরকার ২০০৭ সালে বয়স্ক নাগরিকদের কল্যাণে পিতা-মাতার ভরণপোষণ এবং কল্যাণ আইনের ব্যবস্হা করে। সেই আইন মোতাবেক পিতা-মাতা বা বয়স্ক নাগরিকদের ভরণপোষণের ভার বাধ্যতামূলকভাবে সন্তানের নেওয়ার কথা বলা হয়েছে। এই আইন অনুযায়ী, বয়স্ক নাগরিকদের পরিত্যাগ করা হলে শাস্তিমূলক ব্যবস্হা নেওয়ার সংস্হান রয়েছে। রয়েছে জীবিকা বিহীন বয়স্ক নাগরিকদের জন্য ওল্ড-এজ হোমের ব্যবস্হা করার সুবিধেও। জম্মু ও কাশ্মীর এবং হিমাচলপ্রদেশ বাদে এই আইনটি সম্পর্কে প্রত্যেকটি রাজ্যেই প্রচার চালানো হয়েছে।
আজ লোকসভায় এক প্রশ্নের লিখিত জবাবে এই তথ্য জানান কেন্দ্রীয় সামাজিক ন্যায় ও ক্ষমতায়ণ প্রতিমন্ত্রী শ্রী রতনলাল কাটারিয়া।
CG/SSS/NS
(Visitor Counter : 122
অর্থমন্ত্রক
ব্যাঙ্কিং সংক্রান্ত নিয়মের  অধ্যাদেশ ২০২০-তে সম্মতি দিলেন রাষ্ট্রপতি
নতুন দিল্লি, ২৭শে জুন, ২০২০
ব্যাঙ্কের গ্রাহকদের স্বার্থ সুরক্ষিত রাখতে রাষ্ট্রপতি, ব্যাঙ্কিং নিয়মের  অধ্যাদেশ ২০২০-তে সম্মতি দিয়েছেন। এই অধ্যাদেশটি দেখতে হলে নিচের লিঙ্কে ক্লিক করুন -
https://pibcms.nic.in/WriteReadData/userfiles/PIB%20Delhi/cooperative%20bank%20.pdf
১৯৪৯ -এর ‘ব্যাঙ্কিং রেগুলেশন আইন’ সংশোধন করে জারি হওয়া এই অধ্যাদেশের ফলে সমবায় ব্যাঙ্কগুলি এই আইনের আওতাভুক্ত হবে। সমবায় ব্যাঙ্কের গ্রাহকদের স্বার্থ সুরক্ষা এবং ব্যাঙ্কগুলির পরিচালনের মানোন্নয়ন কথা বিবেচনা করে এই অধ্যাদেশ জারি করা হয়েছে। এর ফলে রিজার্ভ ব্যাঙ্ক, অন্যান্য ব্যাঙ্কগুলির ক্ষেত্রে যে ক্ষমতা প্রয়োগ করতে পারে, এখন থেকে সমবায় ব্যাঙ্কগুলির ক্ষেত্রেও তা প্রযোজ্য হবে। যার মাধ্যমে সমবায় ব্যাঙ্কগুলির পেশাদারিত্ব বৃদ্ধি পাবে এবং তারা তাদের মূলধন যথাযথ ভাবে ব্যবহার করতে পারবে। তবে, এই অধ্যাদেশের ফলে রাজ্য সমবায় আইনের আওতায় রাজ্যগুলির সমবায় সমিতির রেজিস্ট্রারের ক্ষমতা ক্ষুন্ন হবে না। প্রাইমারি এগ্রিকালচারাল ক্রেডিট সোসাইটিজ অথবা সমবায় সমিতিগুলি কৃষি ক্ষেত্রের উন্নয়নে যেভাবে দীর্ঘমেয়াদী ভিত্তিতে মূলধনের যোগান দেয়, সেই ব্যবস্থা অব্যাহত থাকবে। এছাড়া যারা ব্যাঙ্ক, ব্যাঙ্কার অথবা ব্যাঙ্কিং শব্দগুলি ব্যবহার করেন না ও যারা চেকের মাধ্যমে অর্থ আদায়ের কাজ করেন না, তাদের ক্ষেত্রেও এই অধ্যাদেশ কার্যকর হবে না।
এই অধ্যাদেশের ফলে ব্যাঙ্কিং রেগুলেশন আইন’এর ৪৫ নম্বর ধারাটিতে সংশোধন করা হয়েছে। যার ফলে জনসাধারণ, ব্যাঙ্কের গ্রাহক এবং ব্যাঙ্কিং কার্যাবলীর উন্নতিতে প্রয়োজনীয় রক্ষাকবচ এই অধ্যাদেশের মাধ্যমে বজায় থাকবে। আইন করে সব দেনা স্থগিত রাখার প্রক্রিয়া অর্থাৎ মোরাটোরিয়ামের নির্দেশ ছাড়াও সমবায় ব্যাঙ্কগুলি তাদের আর্থিক কাজকর্ম নতুন এই অধ্যাদেশের জন্য চালিয়ে যেতে পারবে।
(CG/CB/SFS
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন কানাডার প্রাক্তন প্রধানমন্ত্রী স্টিফেন হারপার
নয়াদিল্লি, ০৮ জানুয়ারি, ২০১৯
ভারত সফররত কানাডার প্রাক্তন প্রধানমন্ত্রী স্টিফেন হারপার মঙ্গলবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। রাইসিনা বার্তালাপে অংশ নিতে শ্রী হারপার ভারতে এসেছেন।
দুই নেতা ভারত – কানাডা দ্বিপাক্ষিক সম্প্ররক ছাড়াও আন্তর্জাতিক প্রবণতা এবং গণতান্ত্রিক দেশগুলির মধ্যে সহযোগিতা বাড়িয়ে তোলার মতো বিষয়গুলি নিয়ে নিজেদের মধ্যে মতবিনিময় করেন।
CG/SB
(Visitor Counter : 58
প্রধানমন্ত্রীরদপ্তর
বিশ্ব কুস্তি চ্যাম্পিয়ানশিপে ব্রোঞ্জ পদকজয়ী বিনেশ ফোগাত ও বজরং পুনিয়াকে প্রধানমন্ত্রীর অভিনন্দন
নয়াদিল্লি, ১৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী বেলগ্রেডে অনুষ্ঠিত বিশ্ব কুস্তি চ্যাম্পিয়ানশিপে ব্রোঞ্জ পদকজয়ী বিনেশ ফোগাত ও বজরং পুনিয়াকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন,
“আমাদের কুস্তিগীরদের জন্য আমরা গর্বিত। বেলগ্রেডে বিশ্ব কুস্তি চ্যাম্পিয়ানশিপে ব্রোঞ্জ পদকজয়ী @Phogat_Vinesh এবং @BajrngPunia-কে অভিনন্দন জানাই। এই প্রতিযোগিতায় প্রথম ভারতীয় মহিলা হিসেবে বিনেশ দুটি পদক জয়লাভ করেছেন এবং বজরং তাঁর চতুর্থ পদক জিতেছেন। তাই এই প্রতিযোগিতা তাঁদের দু’জনের জন্যই বিশেষ তাৎপর্য বহন করে।”
PG/CB/NS
(
ক্রেতা, খাদ্যএবংগণবন্টনমন্ত্রক
গুরুত্বপূর্ণ উপভোক্তা সুরক্ষা বিল, ২০১৯-এ সংসদের অনুমোদন
নয়াদিল্লি, ৬ অগাস্ট, ২০১৯
সংসদে মঙ্গলবারগুরুত্বপূর্ণ উপভোক্তা সুরক্ষা বিল, ২০১৯ অনুমোদিত হয়েছে। এই বিলের উদ্দেশ্য হল গ্রাহকদের অভাব-অভিযোগের সময়মতো নিষ্পত্তির জন্য এক কার্যকর প্রশাসন গঠন করে গ্রাহক অধিকারের বিষয়টি সুরক্ষিত রাখা। উল্লেখ করা যেতে পারে, গত ৩০শে জুলাই বিলটি লোকসভায় পাশ হয়। মঙ্গলবার রাজ্যসভাতেও বিলটি ধ্বনি ভোটে পাশ হয়েছে। তিন দশকেরও বেশি পুরনো উপভোক্তা সুরক্ষা আইন, ১৯৮৬-র পরিবর্তে এই বিলটি কার্যকর হবে।
রাজ্যসভায় বিলটি পেশ করে বিভাগীয় মন্ত্রী শ্রী রামবিলাস পাসোয়ান বলেন, নতুন নিয়মে গ্রাহক অভিযোগ নিষ্পত্তি ব্যবস্থা আরও সরল ও সহজ হয়ে উঠবে। দ্রুততার সঙ্গে গ্রাহক অভিযোগের নিষ্পত্তিতে এক কার্যকর ব্যবস্থা গড়ে তোলার সংস্থানগুলি রয়েছে। এর ফলে, দীর্ঘদিন জমে থাকা গ্রাহক অভিযোগগুলির নিষ্পত্তি আরও ত্বরান্বিত হবে। শ্রী পাসোয়ান আরও জানান, বিলটির আইনি সংস্থান নিয়ে সুদীর্ঘ আলোচনা হয়েছে এবং বিলটিতে সংসদীয় স্থায়ী কমিটির পাঁচটি প্রস্তাব বাদ দিয়ে বাকি সবগুলি অন্তর্ভুক্ত করা হয়েছে। মন্ত্রী সংসদ সদস্যদের আশ্বস্ত করে বলেন, আইনি কাঠামোর মধ্যে যতদূর সম্ভব তাঁদের প্রস্তাবগুলি অন্তর্ভুক্ত করার বিষয়টি বিবেচনা করা হয়েছে।
গ্রাহক সুরক্ষা ও অধিকারগুলির আরও কার্যকর রূপায়ণে এই বিলে একটি কেন্দ্রীয় উপভোক্তা সুরক্ষা কর্তৃপক্ষ গঠনের প্রস্তাব রয়েছে। প্রস্তাবিত কর্তৃপক্ষ অবৈধ বাণিজ্য চালানোর দায়ে উদ্ভূত বিভিন্ন সমস্যার বিষয়ে হস্তক্ষেপ করতে পারবে। এছাড়াও, সংশ্লিষ্ট সংস্থার বিরুদ্ধে আইনি ব্যবস্থা গ্রহণের পাশাপাশি পণ্যসামগ্রী ফিরিয়ে নেওয়া, ক্ষতিপূরণ দেওয়ার মতো উদ্যোগও কর্তৃপক্ষ গ্রহণ করতে পারবে। এই বিলে বিবাদ নিষ্পত্তির একটি সরল ব্যবস্থার কথা বলা হয়েছে, যেখানে মধ্যস্থতা ও ই-মামলা দাখিলের সুবিধাও রয়েছে। এর ফলে, উপভোক্তারা তাঁদের এলাকার নিকটবর্তী কমিশনের কাছে মামলা দায়ের করতে পারবেন। এই প্রথমবার বিলে পণ্য দায়বদ্ধতা সংক্রান্ত আইনি সংস্থান রয়েছে। এর ফলে, উৎপাদক সংস্থা বা পণ্য পরিষেবাদাতা অথবা পণ্য বিক্রেতা পণ্যের ক্ষেত্রে কোন ঘাটতি থাকলে বা খুঁত ধরা পড়লে অথবা পরিষেবায় ব্যাঘাত ঘটলে ক্ষতিপূরণ দিতে বাধ্য থাকবেন। এছাড়াও বিলে বিভ্রান্তিকর অভিযোগ এবং পণ্যে ভেজাল রুখতে শাস্তির সংস্থান রাখা হয়েছে। পণ্য দায়বদ্ধতা সংক্রান্ত আইনি ব্যবস্থার ফলে উৎপাদক সংস্থা ও পরিষেবাদাতাদেরত্রুটিযুক্ত পণ্যসামগ্রী উৎপাদন বা ঘাটতিপূর্ণ পরিষেবা দেওয়া থেকে বিরত রাখা যাবে। ই-বাণিজ্যিক লেনদেনের ক্ষেত্রে গ্রাহকদের স্বার্থ সুরক্ষিত রাখতে বিলে নিয়ন্ত্রণমূলক ব্যবস্থার কথা বলা হয়েছে।
CG/BD/DM
(Visitor Counter : 125
প্রধানমন্ত্রীরদপ্তর
হামিদ কারজাইয়ের প্রধানমন্ত্রীর সঙ্গে সাক্ষাৎ
নয়াদিল্লি, ১৯ আগস্ট, ২০১৯
ইসলামিক প্রজাতন্ত্রী আফগানিস্তানের প্রাক্তন রাষ্ট্রপতি হামিদ কারজাই আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
আজ আফগানিস্তানের স্বাধীনতার শতবর্ষ পূর্তি উপলক্ষে প্রধানমন্ত্রী ১৩০কোটি ভারতীয় এবং তাঁর পক্ষ থেকে আফগান জনগণকে আন্তরিক অভিনন্দন জানিয়েছেন।
আফগানিস্তানের প্রতিটি ক্ষেত্রে ভারতের সমর্থন এবং দুই দেশের জনগণের মধ্যে সুসম্পর্কের জন্য আফগান রাষ্ট্রপতি ভারতকে ধন্যবাদ জানিয়েছেন।
আফগানিস্তানের শান্তি,নিরাপত্তা, সুস্থিতির জন্য এবং একটি সমন্বিত গণতান্ত্রিক আফগানিস্তান গড়ে তোলার লক্ষ্যে শ্রী মোদী ভারতের পক্ষ থেকে সবধরণের সমর্থনের আশ্বাস দিয়েছেন।
CG/CB
(Visitor Counter : 84
প্রধানমন্ত্রীরদপ্তর
চৌরি চৌরার শহীদদের যথোচিত মর্যাদা দেওয়া হয়নি : প্রধানমন্ত্রী
নয়াদিল্লী, ৪ ফেব্রুয়ারি, ২০২১
ইতিহাসের পাতায় চৌরি চৌরার শহীদদের যথোচিত মর্যাদা দেওয়া হয়নি বলে প্রধানমন্ত্রী শ্রী নরেন্দ্র মোদী আজ ক্ষোভপ্রকাশ করেছেন। তিনি বলেছেন, যেসব শহীদ এবং স্বাধীনতা সংগ্রামীরা কম পরিচিত তাঁদের ঘটনাবলীকে সামনে আনার উদ্যোগ শুরু হয়েছে। স্বাধীনতার ৭৫ বছরে দেশ প্রবেশ করছে। সেই সময়ে এগুলি আরও প্রাসঙ্গিক হয়ে উঠেছে। শ্রী মোদী আজ ভিডিও কনফারেন্সের মাধ্যমে উত্তরপ্রদেশের গোরক্ষপুরের চৌরি চৌরার ঘটনার শতবার্ষিকী উদযাপনের উদ্বোধনের সময় এই বক্তব্য রেখেছেন।
প্রধানমন্ত্রী বলেছেন, চৌরি চৌরার শহীদদের সম্পর্কে যতটা আলোচনা হওয়া উচিত ছিল তা হয়নি, যা দুর্ভাগ্যজনক। ‘চৌরি চৌরা’ সাধারণ মানুষের স্বতপ্রণোদিত এক সংগ্রাম। শ্রী মোদী বলেছেন, ‘যদিও ইতিহাসের পাতায় এই সংগ্রামে যুক্ত বিপ্লবীরা যথোচিত মর্যাদা পাননি, অথচ তাঁদের রক্ত দেশের মাটিতে মিশেছে।’
প্রধানমন্ত্রী বলেছেন, স্বাধীনতা সংগ্রামে একটি ঘটনায় ১৯ জন স্বাধীনতা সংগ্রামীকে ফাঁসি দেওয়ার নজির অত্যন্ত বিরল। তিনি বাবা রাঘবদাস ও পন্ডিত মদন মোহন মালব্যের ১৫০ জনকে ফাঁসির হাত থেকে বাঁচানোর উদ্যোগের কথা স্মরণ করেছেন।
ছাত্রছাত্রী ও যুবক-যুবতীরা স্বাধীনতা সংগ্রামের কম আলোচিত দিকগুলি নিয়ে কাজ করছে౼ এই বিষয়ে প্রধানমন্ত্রী সন্তোষ প্রকাশ করেছেন। স্বাধীনতা সংগ্রামীদের নিয়ে তরুণ লেখক-লেখিকাদের বই প্রকাশের জন্য শিক্ষা মন্ত্রকের আমন্ত্রণের প্রসঙ্গটি তিনি উল্লেখ করেছেন। শ্রী মোদী আশা করেন চৌরি চৌরার অনেক স্বাধীনতা সংগ্রামীর কথা দেশ জানতে পারবে।
আমাদের স্বাধীনতা সংগ্রামীদের প্রতি যথাযথ শ্রদ্ধা জানাতে স্থানীয় শিল্প ও সংস্কৃতি ও আত্মনির্ভরতা অর্জনের মধ্য দিয়ে চৌরি চৌরা শতবার্ষিকী উদযাপন করা হচ্ছে বলে প্রধানমন্ত্রী জানিয়েছেন। উত্তরপ্রদেশের মুখ্যমন্ত্রী শ্রী যোগী আদিত্যনাথ ও রাজ্য সরকার এই অনুষ্ঠানের আয়োজন করায় তিনি তার প্রশংসা করেছেন।
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ছোট ও মাঝারি শিল্প সংস্থাগুলির শ্রেণী বিভাজন সংক্রান্ত নতুন নিয়মাবলী রূপায়ণে মন্ত্রকের প্রস্তুতি
নয়াদিল্লি, ০৩ জুন, ২০২০
কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রক দেশে ক্ষুদ্র ও মাঝারি শিল্প সংস্থাগুলির সংজ্ঞা ও শর্তাবলীতে সংশোধন সংক্রান্ত নতুন নিয়মাবলী রূপায়ণের পথ সুগম করতে গেজেট বিজ্ঞপ্তি জারি করেছে। নতুন এই শর্তাবলী আগামী পয়লা জুলাই থেকেই কার্যকর হচ্ছে।
২০০৬ সালে ক্ষুদ্র ও মাঝারি শিল্প সংস্থা সংক্রান্ত আইন কার্যকর হওয়ার ১৪ বছর পর গত ১৩ই মে আত্মনির্ভর ভারত প্যাকেজের আওতায় ক্ষুদ্র ও মাঝারি শিল্প সংস্থাগুলির নতুন শ্রেণীবিন্যাসের কথা ঘোষণা করা হয়। নতুন ঘোষিত আত্মনির্ভর ভারত প্যাকেজ অনুযায়ী, ক্ষুদ্র উৎপাদন ও পরিষেবা ইউনিটগুলির ক্ষেত্রে বিনিয়োগের পরিমাণ স্থির হয়েছে ১ কোটি টাকা এবং লেনদেনের পরিমাণ স্থির হয়েছে ৫ কোটি টাকা। ক্ষুদ্র উৎপাদন ইউনিটগুলির ক্ষেত্রে বিনিয়োগের পরিমাণ স্থির হয়েছে ১০ কোটি টাকা এবং লেনদেনের পরিমাণ স্থির হয়েছে ৫০ কোটি টাকা। একইভাবে, মাঝারি উৎপাদন ইউনিটগুলির ক্ষেত্রে বিনিয়োগের পরিমাণ ধার্য হয়েছে ২০ কোটি টাকা এবং লেনদেনের পরিমাণ ধার্য হয়েছে ১০০ কোটি টাকা। উল্লেখ করা যেতে পারে, কেন্দ্রীয় সরকার গত পয়লা জুন ক্ষুদ্র ও মাঝারি শিল্প সংস্থাগুলির পূর্ব নির্ধারিত সন্ধ্যায় আরও সংশোধনের কথা ঘোষণা করে। নতুন এই সংশোধন অনুযায়ী মাঝারি শিল্প সংস্থাগুলির ক্ষেত্রে বিনিয়োগের পরিমাণ ধার্য হয়েছে ৫০ কোটি টাকা এবং লেনদেনের পরিমাণ স্থির হয়েছে ২৫০ কোটি টাকা।
মন্ত্রকের পক্ষ থেকে উৎপাদন ও পরিষেবা ইউনিটগুলির ক্ষেত্রেও এক সুসংবদ্ধ শ্রেণী বিভাজন সংক্রান্ত নির্দেশিকা জারি করা হয়েছে। এর ফলে, এখন থেকে উৎপাদন ও পরিষেবা ক্ষেত্রের মধ্যে কোনও পার্থক্য থাকছে না। তবে, লেনদেনের ক্ষেত্রে নতুন কিছু শর্তাবলী যুক্ত করা হয়েছে।
মন্ত্রকের আধিকারিকরা জানিয়েছেন, নতুন এই সংজ্ঞা নির্ধারণের ফলে অতিক্ষুদ্র ও মাঝারি শিল্প সংস্থাগুলির অগ্রগতি ও বিকাশের পথ আরও সুগম হবে। বিশেষ করে, সংস্থাগুলির লেনদেনের হিসাব থেকে রপ্তানির বিষয়টিকে বাদ দেওয়ার ফলে এই ক্ষেত্র আরও উৎসাহিত হবে। এমনকি, ক্ষুদ্র ও মাঝারি শিল্প সংস্থাগুলি নির্দ্বিধায় আরও বেশি রপ্তানিতে উৎসাহিত হবে। এর ফল-স্বরূপ, দেশ থেকে রপ্তানির পরিমাণ লক্ষ্যণীয়ভাবে বাড়বে এবং আর্থিক কর্মকান্ড আরও সুবিন্যস্ত হওয়ার পাশাপাশি কর্মসংস্থানের ব্যাপক সুযোগ সৃষ্টি হবে। উল্লেখ করা যেতে পারে, মন্ত্রকের পক্ষ থেকে শ্রেণী বিভাজন সংক্রান্ত বিস্তারিত নীতি-নির্দেশিকা ও শর্তাবলী পৃথক পৃথকভাবে জারি করা হবে।
(CG/BD/SB
প্রধানমন্ত্রীরদপ্তর
রাশিয়ার রাষ্ট্রপতি ভ্লাদিমির পুতিনের ভারত সফরকালে দুই দেশের মধ্যে স্বাক্ষরিত চুক্তি / সমঝোতাপত্রের তালিকা
নয়াদিল্লি, ৫ অক্টোবর, ২০১৮
রাশিয়ার রাষ্ট্রপতি ভ্লাদিমির পুতিনের ভারত সফরকালে দুই দেশের মধ্যে মোট আটটি সমঝোতাপত্র / চুক্তি স্বাক্ষরিত হয়েছে। এগুলি নিম্নরূপ:
|
|
ক্রমিক সংখ্যা
|
|
স্বাক্ষরিত সমঝোতাপত্র / চুক্তি
|
|
রাশিয়ার পক্ষে
|
|
ভারতের পক্ষে
|
|
১
|
|
২০১৯ থেকে ২০২৩ পর্যন্ত রাশিয়ার বিদেশ মন্ত্রক এবং ভারতের বিদেশ মন্ত্রকের মধ্যে আলাপ-আলোচনার জন্য প্রোটোকল
|
|
বিদেশ মন্ত্রী সার্গেই লাভরভ
|
|
বিদেশ মন্ত্রী সুষমা স্বরাজ
|
|
২
|
|
রাশিয়ার আর্থিক উন্নয়ন বিষয়ক মন্ত্রক এবং ভারতের নীতি আয়োগের মধ্যে সমঝোতাপত্র
|
|
আর্থিক উন্নয়ন বিষয়ক মন্ত্রী ম্যাক্সিম ওরেশকিন
|
|
নীতি আয়োগের ভাইস চেয়ারম্যান ডঃ রাজীব কুমার
|
|
৩
|
|
মনুষ্যবাহিত মহাকাশ যান কর্মসূচির ক্ষেত্রে যৌথ কর্মপরিকল্পনা গ্রহণের জন্য ভারতীয় মহাকাশ গবেষণা সংস্থা  এবং রাশিয়ার মহাকাশ এজেন্সি ‘রসকসমস’-এর মধ্যে সমঝোতাপত্র
|
|
রসকসমস-এর নির্দেশক দিমিত্রি রোগোজিন
|
|
বিদেশ সচিব বিজয় গোখলে
|
|
৪
|
|
রেল ক্ষেত্রে ভারত ও রাশিয়ার মধ্যে সহযোগিতার লক্ষ্যে সমঝোতাপত্র
|
|
রাশিয়া রেলের সিইও তথা চেয়ারম্যান ওলেগ বেলোজেরভ
|
|
বিদেশ সচিব বিজয় গোখলে
|
|
৫
|
|
পারমানবিক ক্ষেত্রে সহযোগিতামূলক বিষয়গুলির রূপায়ণ ও অগ্রাধিকারের জন্য কর্মপরিকল্পনা গ্রহণ
|
|
রস্যাটম সংস্থার ডিজি অ্যালেক্সি লিখাচেভ
|
|
আনবিক বিষয়ক দপ্তরের সচিব কে এন ব্যাস
|
|
৬
|
|
পরিবহণ সংক্রান্ত শিক্ষাক্ষেত্রে উন্নয়নমূলক সহযোগিতার জন্য রাশিয়ার পরিবহণ এবং ভারতীয় রেলের মধ্যে সমঝোতাপত্র
|
|
ভারতে নিযুক্ত রাশিয়ার রাষ্ট্রদূত নিকোলে কুদাশেভ
|
|
রাশিয়ায় নিযুক্ত ভারতের রাষ্ট্রদূত ডি বি ভেঙ্কটেশ ভার্মা
|
|
৭
|
|
অতিক্ষুদ্র, ছোট ও মাঝারি শিল্পোদ্যোগ ক্ষেত্রে সহযোগিতার লক্ষ্যে ভারতের জাতীয় ক্ষুদ্র শিল্প নিগম এবং রাশিয়ার ক্ষুদ্র ও মাঝারি বাণিজ্যিক নিগমের  মধ্যে সমঝোতাপত্র
|
|
সে দেশের ক্ষুদ্র ও মাঝারি বাণিজ্যিক নিগমের মহানির্দেশক আলেক্সান্ডার ব্রেভারম্যান
|
|
রাশিয়ায় নিযুক্ত ভারতের রাষ্ট্রদূত ডি বি ভেঙ্কটেশ ভার্মা
|
|
৮
|
|
ভারত ও রাশিয়ার মধ্যে সার ক্ষেত্রে সহযোগিতার লক্ষ্যে রাশিয়ান ডায়রেক্ট ইনভেস্টমেন্ট ফান্ড ; পিজেএসসি ফসঅ্যাগ্রো  এবং ভারতীয় পটাশ লিমিটেডের মধ্যে চুক্তি
|
|
রাশিয়ান ডায়রেক্ট ইনভেস্টমেন্ট ফান্ডের মহানির্দেশক কিরিল দিমিত্রেভ এবং ফসঅ্যাগ্রোর সিইও অ্যান্ড্রে গুরেভ
|
|
রাশিয়ায় নিযুক্ত ভারতের রাষ্ট্রদূত ডি বি ভেঙ্কটেশ ভার্মা
CG/BD/DM/….5th Oct, 2018
(Visitor Counter : 477
বিজ্ঞানওপ্রযুক্তিমন্ত্রক
সিএসআইআর - সিএমইআরআই–এর উদ্ভাবিত প্রযুক্তি তিনটি এমএসএমই –কে হস্তান্তর
নতুন দিল্লি, ৬ই মে, ২০২১
সিএসআইআর – সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট  ৫ই মে অক্সিজেন কনসেনট্রেটর প্রযুক্তি এবং প্রবল বেগে বাহিত জলের থেকে লোহা পৃথকীকরণ প্রযুক্তি ভার্চুয়ালী হস্তান্তর করেছে। সংস্থার উদ্ভাবিত অক্সিজেন কনসেনট্রেটর প্রযুক্তি রাজস্থানের কোটার মেসার্স সি অ্যান্ড আই ক্যালিব্রেশনস প্রাইভেট লিমিটেড এবং হরিয়ানার গুরগাঁওএর মেসার্স এসএ কর্প -কে হস্তান্তর করেছে। সিএসআইআর – সিএমইআরআই –এর উদ্ভাবিত প্রবল বেগে বাহিত জলের থেকে লোহা পৃথককীকরণ প্রযুক্তি গুয়াহাটির মেসার্স মা দুর্গা সেলস এজেন্সিকে দেওয়া হয়েছে।
সিএসআইআর – সিএমইআরআই –এর নির্দেশক অধ্যাপক ড. হরিশ হিরানী বলেছেন, তাঁদের প্রযুক্তি অতিক্ষুদ্র, ক্ষুদ্র ও মাঝারি শিল্পদ্যোগ সংস্থাগুলিকে হস্তান্তরের ফলে সংশ্লিষ্ট সংস্থাগুলি লাভবান হবে এবং এই প্রযুক্তির সুফল জনসাধারণের কাছে পৌঁছাবে। অতিক্ষুদ্র, ক্ষুদ্র ও মাঝারি শিল্পদ্যোগী সংস্থা  গুলি কম খরচে বিভিন্ন সামগ্রী উৎপাদনে সক্ষম।
গুয়াহাটির মেসার্স মা দুর্গা সেলস এজেন্সির শ্রী ওঙ্কার বনসাল বলেছেন, আসামে পানীয় জলে লোহার পরিমাণ প্রচুর থাকায় সমস্যা হয়। তার সংস্থাটি কামরূপ মেট্রো, কামরূপ শহরাঞ্চল, বড়পেটা ও শিবসাগর জেলায় ৭০০ টি জল পরিশোধনাগার কেন্দ্র গড়ে তুলছে। এখান থেকে প্রতি ঘন্টায় হাজার লিটার জল পরিশোধিত হবে। কেন্দ্রের জল জীবন মিশনের আওতায় সিএসআইআর – সিএমইআরআই –এর উদ্ভাবিত এই প্রযুক্তি সহায়ক হবে।
রাজস্থানের কোটার সি অ্যান্ড এ ক্যালিব্রেশন প্রাইভেট লিমিটেডের শ্রী অশোক পাটনি, অধ্যাপক হিরানীকে ধন্য়বাদ জানিয়ে বলেছেন, অক্সিজেন কনসেনট্রেটর প্রযুক্তি পাওয়ার ফলে তারা এটিকে কাজে লাগাবেন। যেহেতু তাঁদের সংস্থার এনএবিএল স্বীকৃত গবেষণাগার রয়েছে, তাই তারা ৭০০-র বেশি যন্ত্র পরীক্ষা করতে পারবেন। বর্তমান পরিস্থিতিতে অক্সিজেন কনসেনট্রেটর বেশি সংখ্যায় তৈরি করে তা সাধারণ মানুষের কাছে দেওয়া হবে, যাতে কেউ সংক্রমিত হলে বাড়িতে বসেই অক্সিজেন নিতে পারেন। বর্তমানে এই সংস্থা ৫ লিটার ক্ষমতা সম্পন্ন অক্সিজেন কনসেনট্রেটর তৈরির পরিকল্পনা করেছে। প্রতি মাসে তারা ৩০০০ – ৪০০০ কনসেনট্রেটর তৈরি করবেন। যদিও কাঁচামালের যোগানে কিছু সমস্যা আছে এই সংস্থা, তাই প্রয়োজনে উপাদন আমদানী করার সিদ্ধান্ত নিয়েছে।
হরিয়ানার গুরগাঁওয়ের এস এ কর্পের শ্রী দীপক জৈন জানান, তাঁরা প্রোটোটাইপ তৈরির জন্য কাজ করছেন। প্রতিমাসে ৫০০০ প্রোটোটাইপ তৈরির উদ্যোগ নেওয়া হয়েছে। প্রাথমিকভাবে এই প্রোটোটাইপ তৈরিতে ৪০ – ৪৫ হাজার টাকা খরচ হবে। কাঁচামালের দম বেড়ে যাওয়াই এর মূল কারণ। তবে, প্রচুর পরিমাণে প্রোটোটাইপ নির্মাণ করলে তার দাম কমবে।
SC/CB/SFS
(Visitor Counter : 167
স্বাস্থ্যওপরিবারকল্যাণমন্ত্রক
কোভিড-১৯ এর বিরুদ্ধে লড়াইয়ে ভারত একাধিক সাফল্য অর্জন করেছে
দেশে ৩.২৯ কোটিরও বেশি টিকার ডোজ দেওয়া হয়েছে
গতকাল একদিনেই সর্বাধিক ৩০ লক্ষেরও বেশি টিকাকরণ
কেবল ১৫ দিনেই ৬০ বছরের উর্দ্ধে ১ কোটিরও বেশি সুফলভোগীর টিকাকরণ
নয়াদিল্লি, ১৬ মার্চ ২০২১
কোভিড-১৯ মহামারীর বিরুদ্ধে সমবেত লড়াইয়ে ভারত আজ আরও একটি সাফল্য অর্জন করেছে। এক তাৎপর্যপূর্ণ অগ্রগতি হিসাবে দেশে টিকাকরণের সংখ্যা ৩ কোটি ২৯ লক্ষ ছাড়িয়েছে। কেবল গতকালই এ যাবৎ সর্বাধিক ৩০ লক্ষেরও বেশি টিকাকরণ হয়েছে। এমনকি, শুধুমাত্র ১৫ দিনেই ৬০ বছরের উর্দ্ধে ১ কোটিরও বেশি সুফলভোগীকে টিকা দেওয়া হয়েছে।
আজ সকাল ৭টা পর্যন্ত প্রাথমিক তথ্য অনুযায়ী, ৩ কোটি ২৯ লক্ষ ৪৭ হাজার ৪৩২টি টিকার ডোজ দেওয়া হয়েছে। এর মধ্যে ৭৪ লক্ষ ৪৬ হাজার ৯৩৮ জন স্বাস্থ্য কর্মী প্রথম ডোজ এবং ৪৪ লক্ষ ৫৮ হাজার ৬১৬ জন দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ৭৪ লক্ষ ৭৪ হাজার ৪০৬ জন কর্মী প্রথম ডোজ এবং ১৪ লক্ষ ৯ হাজার ৩৩২ জন কর্মী দ্বিতীয় ডোজ পেয়েছেন। এছাড়াও, একাধিক উপসর্গবিশিষ্ট ৪৫ বছরের বেশি বয়সী ১৮ লক্ষ ৮৮ হাজার ৭২২ জন সুফলভোগী এবং ৬০ বছরের বেশি বয়সী ১ কোটি ২ লক্ষ ৬৯ হাজার ৩৬৮ জন সুফলভোগীকে টিকার প্রথম ডোজ দেওয়া হয়েছে।
দেশ জুড়ে টিকাকরণ অভিযানের ৫৯তম দিনে  ৩০ লক্ষ ৩৯ হাজার ৩৯৪টি টিকার ডোজ দেওয়া হয়েছে। এর মধ্যে ২৬ লক্ষ ২৭ হাজার ৯৯ জন সুফলভোগী প্রথম ডোজ এবং ৪ লক্ষ ১২ হাজার ২৯৫ জন সুফলভোগী দ্বিতীয় ডোজ পেয়েছেন।
মহারাষ্ট্র, পাঞ্জাব, কর্ণাটক, গুজরাট ও তামিলনাডুতে দৈনিক কোভিড আক্রান্তের সংখ্যা লাগাতার বাড়ছে। গত ২৪ ঘণ্টায় এই ৫টি রাজ্যে আক্রান্তের হার ৭৯.৭৩ শতাংশ। মহারাষ্ট্রে একদিনেই সর্বাধিক ১৫ হাজার ৫১ জন আক্রান্ত হয়েছেন। পাঞ্জাবে আক্রান্তের সংখ্যা ১ হাজার ৮১৮ এবং কেরলে আক্রান্ত ১ হাজার ৫৪ জন।
৮টি রাজ্যে দৈনিক আক্রান্তের সংখ্যায় অগ্রগতি লক্ষ্য করা যাচ্ছে। এই রাজ্যগুলি হ’ল – মহারাষ্ট্র, তামিলনাডু, পাঞ্জাব, মধ্যপ্রদেশ, দিল্লি, গুজরাট, কর্ণাটক ও হরিয়ানা। অবশ্য, কেরলে গত এক মাস যাবৎ আক্রান্তের হারে নিম্নমুখী প্রবণতা অব্যাহত রয়েছে।
ভারতে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ২ লক্ষ ২৩ হাজার ৪৩২, যা মোট আক্রান্তের কেবল ১.৯৬ শতাংশ। মহারাষ্ট্র, কেরল ও পাঞ্জাবে সম্মিলিতভাবে সুস্পষ্টভাবে আক্রান্তের হার ৭৬.৫৭ শতাংশ।
দেশে মোট নমুনা পরীক্ষার সংখ্যা ২২ কোটি ৮২ লক্ষ ৮০ হাজার ৭৬৩। জাতীয় স্তরে আক্রান্তের হার বর্তমানে ৫ শতাংশ।
দেশে গত ২৪ ঘণ্টায় করোনায় ১৩১ জনের মৃত্যু হয়েছে। এর মধ্যে ৭টি রাজ্যেই মৃত্যু হার ৮২.৪৪ শতাংশ। কেবল মহারাষ্ট্রে মৃত্যু হয়েছে ৪৮ জনের। পাঞ্জাবে মারা গেছেন ২৭ জন এবং কেরলে ১১ জনের মৃত্যু হয়েছে।
দেশে ১৬টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনায় মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – রাজস্থান, চন্ডীগড়, জম্মু ও কাশ্মীর, ওডিশা, ঝাড়খন্ড, লাক্ষাদ্বীপ, সিকিম, লাদাখ, মেঘালয়, মণিপুর, ত্রিপুরা প্রভৃতি।
প্রধানমন্ত্রীরদপ্তর
জমু কাশ্মীরে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
ক্ষতিগ্রস্তদের পিএমএনআরএফ থেকে এককালীন অর্থ সাহায্য
নয়াদিল্লি, ২৮ অক্টোবর, ২০২১
প্রধানমন্ত্রী শ্রী নরেন্দ্র মোদী জম্মু কাশ্মীরের ডোডায় থাত্রীতে সড়ক দুর্ঘটনায় প্রাণহানির খবরে শোক প্রকাশ করেছেন। শ্রী মোদী ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল  থেকে এককালীন অর্থ সাহায্যের প্রস্তাব অনুমোদন করেছেন।
এক ট্যুইটে প্রধানমন্ত্রী বলেছেন, “জম্মু কাশ্মীরের ডোডায় থাত্রীর কাছে সড়ক দুর্ঘটনার খবরে আমি মর্মাহত। দুঃখের এই সময়ে স্বজনহারা পরিবারগুলিকে জানাই আমার সমবেদনা।
দুর্ঘটনায় আহতদের দ্রুত আরোগ্য কামনা করি @narendramodi
জম্মু কাশ্মীরে দুর্ঘটনায় যাঁরা প্রাণ হারিয়েছেন, তাঁদের নিকটাত্মীয়কে এককালীন ২ লক্ষ টাকা পিএমএনআরএফ থেকে দেওয়া হবে। আহতদের দেওয়া হবে ৫০ হাজার টাকা @narendramodi.
CG/CB/SB
(